proxectonos/corpus_dominio_legal_administrativo_tmp huggingface dataset:
ORDE do 18 de xullo de 2011 polo que se incorporan tres novos procedementos ao Rexistro Electrónico da Xunta de Galicia, regulado polo Decreto 164/2005, do 16 de xuño.
Consellería de Presidencia, Administracións Públicas e Xustiza — I. Disposicións xerais — 27/07/2011

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2.º e na disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán.
En virtude da disposición derradeira segunda do Decreto 198/2010, do 2 de decembro, polo que se regula o desenvolvemento da Administración electrónica na Xunta de Galicia e nas entidades dela dependentes, desde a entrada en vigor deste decreto o Rexistro Telemático da Xunta de Galicia cambiará a súa denominación pola de Rexistro Electrónico da Xunta de Galicia.
Artigo único.
1. Inclúese no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda pois, habilitado cos efectos previstos no seu artigo 5.1.º, o seguinte procedemento:
IN841A. Subvencións para o apoio ao desenvolvemento de plataformas tecnolóxicas.
IN841B. Subvencións para o apoio á preparación de propostas de proxectos que se vaian presentar a convocatorias estatais e internacionais.
IN841C. Subvencións para o apoio ao financiamento de proxectos individuais e os colaborativos de innovación tecnolóxica (proxectos CIT).
2. O procedemento para a tramitación electrónica estará dispoñible no enderezo http://www.xunta.es/presentacion-electronica-da-xunta-de-galicia
Disposición derradeira única.
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 18 de xullo de 2011
ORDE do 20 de xullo de 2011 polo que se incorporan dous novos procedementos ao Rexistro Electrónico da Xunta de Galicia, regulado polo Decreto 164/2005, do 16 de xuño.
Consellería de Presidencia, Administracións Públicas e Xustiza — I. Disposicións xerais — 27/07/2011

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2.º e na disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán.
En virtude da disposición derradeira segunda do Decreto 198/2010, do 2 de decembro, polo que se regula o desenvolvemento da Administración electrónica na Xunta de Galicia e nas entidades dela dependentes, desde a entrada en vigor deste decreto o Rexistro Telemático da Xunta de Galicia cambiará a súa denominación pola de Rexistro Electrónico da Xunta de Galicia.
Artigo único.
1. Inclúese no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda pois, habilitado cos efectos previstos no seu artigo 5.1.º, o seguinte procedemento:
MR348A.- «Procedemento polo que se regulan as entidades identificadoras para a prestación de servizos de identificación do gando bovino, ovino e cabrún e o seu rexistro oficial».
MR420A.- «Comunicación previa ao inicio do exercicio de actividade nun establecemento veterinario, nun centro dedicado ao acicalamento ou coidados de animais, ou nunha residencia de animais».
2. O procedemento para a tramitación electrónica estará dispoñible no enderezo http://www.xunta.es/presentacion-electronica-da-xunta-de-galicia
Disposición derradeira única.
Esta orde entrará en vigor o mesmo día da súa publicación no
Diario Oficial de Galicia.
Santiago de Compostela, 20 de xullo de 2011.
CORRECCIÓN de erros.-Decreto 14/2011, do 3 de febreiro, polo que se suprime, se crea e se modifica a denominación de centros universitarios na Universidade de Vigo.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 25/02/2011

Advertido erro no devandito decreto, publicado no Diario Oficial de Galicia nº 30, do 14 de febreiro de 2011, procede facer a seguinte corrección:
-Na páxina 2.367, artigo 1º.1, onde di: «Escola Universitaria de Enxeñería Industrial»; debe dicir: «Escola Universitaria de Enxeñería Técnica Industrial».
DECRETO 240/2011, do 30 de decembro, polo que se acorda encomendar ao conselleiro de Presidencia, Administracións Públicas e Xustiza que se encargue do despacho de asuntos da Consellería de Sanidade.
Presidencia da Xunta de Galicia — II. Autoridades e persoal — 31/12/2011

Con motivo do cesamento da titular da Consellería de Sanidade faise necesario prover a súa substitución ata o nomeamento dun/dunha novo/a titular.
Polo tanto, en uso das atribucións que me confire o artigo 26.7.º da Lei 1/1983, do 22 de febreiro, de normas reguladoras da Xunta e da súa Presidencia,
Como consecuencia do cesamento da súa titular, encárgase do despacho dos asuntos da Consellería de Sanidade ao conselleiro de Presidencia, Administracións Públicas e Xustiza desde o día de hoxe ata o nomeamento dun/dunha novo/a titular.
Santiago de Compostela, trinta de decembro de dous mil once.
RESOLUCIÓN do 7 de febreiro de 2011, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 30 de decembro de 2008, pola que se establecen as bases reguladoras do Programa de incentivos á contratación indefinida de parados de longa duración, cofinanciado polo Fondo Social Europeo, e se procede á súa convocatoria para o ano 2009 (Diario Oficial de Galicia número 11, do 16 de xaneiro).
CONSELLERÍA DE TRABALLO E BENESTAR — III. OUTRAS DISPOSICIÓNS — 28/02/2011

En cumprimento do disposto no artigo 15º.1 da Lei 9/2007, do 13 de xuño, de subvencións de Galicia,
RESOLVO:
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 48.04.322C.470.2, 48.04.322C. 470.3, 48.04.322C.470.4, 48.04.322C.470.6, 48.04. 322C.470.8, 48.04.322C.472.1, 48.04.322C.472.3 e 48.04.322C.472.4, ao abeiro da Orde do 30 de decembro de 2008 pola que se establecen as bases reguladoras do Programa de incentivos á contratación indefinida dos parados de longa duración, cofinanciado polo Fondo Social Europeo, e se procede á súa convocatoria para o ano 2009.
Este programa está cofinanciado polo Fondo Social Europeo, nunha porcentaxe do 80%, a través do Programa operativo do FSE de Galicia 2007-2013, número CCI 2007 ES 051 PO 004, aprobado pola decisión da Comisión Europea do 18 de decembro de 2007.
Convocatoria: Orde do 30 de decembro de 2008 pola que se establecen as bases reguladoras do programa de incentivos á contratación indefinida dos parados de longa duración, cofinanciado polo Fondo Social Europeo, e se procede á súa convocatoria para o ano 2009 (Diario Oficial de Galicia nº 11, do 16 de xaneiro).
Santiago de Compostela, 7 de febreiro de 2011.
Andrés Hermida Trastoy
Director xeral de Promoción do Emprego
Ver referencia pdf "04000D008P044.PDF"
Ver referencia pdf "04000D009P047.PDF"
Ver referencia pdf "04000D010P049.PDF"
RESOLUCIÓN do 12 de maio de 2011, do Instituto Galego de Consumo, pola que se publica a relación dos premios da fase autonómica do concurso sobre consumo responsable e calidade de vida Consumópolis 6: Ti podes elixir, sabes canto custa o que consomes?.
Instituto Galego de Consumo — III. Outras disposicións — 19/05/2011

Por Resolución do 31 de marzo de 2011 (DOG n.º 70, do 8 de abril), convocouse a fase autonómica do concurso de premios sobre consumo responsable e calidade de vida Consumópolis 6: Ti podes elixir, sabes canto custa o que consomes?
Vista a proposta do xurado relativa á selección dos traballos presentados, efectuada segundo o disposto no artigo 8.º polo xurado mencionado no artigo 7.º da citada resolución, procede a súa publicación de conformidade con ela. Na súa virtude:
Facer pública a relación dos premios concedidos na fase autonómica do concurso sobre consumo responsable e calidade de vida Consumópolis 6: Ti podes elixir, sabes canto custa o que consomes?, que se relacionan no anexo desta resolución, facendo constar que os clasificados en primeiro lugar en cada unha das categorías representarán a Comunidade Autónoma na fase estatal do concurso.
Santiago de Compostela, 12 de maio de 2011.
RESOLUCIÓN do 3 de maio de 2011 pola que se ordena a publicación do acordo do Consello da Xunta de Galicia do 28 de abril de 2011 polo que se declara festa de Galicia de interese turístico na provincia de Pontevedra a Festa Gastronómica do Galo de Curral, que se celebra no concello de Vila de Cruces.
Consellería de Cultura e Turismo — III. Outras disposicións — 19/05/2011

O Consello da Xunta de Galicia, na súa reunión do día 28 de abril de 2011, adoptou, por proposta do conselleiro de Cultura e Turismo, o seguinte acordo:
«Declarar festa de Galicia de interese turístico na provincia de Pontevedra a Festa Gastronómica do Galo de Curral, que se celebra o último fin de semana do mes de maio de cada ano no concello de Vila de Cruces, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico».
En cumprimento do disposto no artigo 28 do devandito decreto, ordénase a publicación do acordo no Diario Oficial de Galicia e a notificación ás persoas e entidades organizadoras da festa e ao concello correspondente.
Santiago de Compostela, 3 de maio de 2011.
RESOLUCIÓN do 12 de abril de 2011 pola que se lles dá publicidade aos convenios de colaboración subscritos polo Instituto Galego da Calidade Alimentaria.
Consellería do Medio Rural — III. Outras disposicións — 19/05/2011

O artigo 11 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia n.º 136, do 14 de xullo) impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos.
En consecuencia, e para dar cumprimento a esa obriga,
Artigo único. Dar publicidade á relación dos convenios subscritos polo Instituto Galego da Calidade Alimentaria no ano 2011, que se incorporan como anexo a esta resolución.
Santiago de Compostela, 12 de abril de 2011.
Alejandra Álvarez de Mon Rego
Directora do Instituto Galego da Calidade Alimentaria
RESOLUCIÓN do 3 de maio de 2011 pola que se ordena a publicación do acordo do Consello da Xunta de Galicia do 28 de abril de 2011 polo que se declara festa de Galicia de interese turístico na provincia de Lugo o Arde Lucus, que se celebra no concello de Lugo.
Consellería de Cultura e Turismo — III. Outras disposicións — 19/05/2011

O Consello da Xunta de Galicia, na súa reunión do día 28 de abril de 2011, adoptou, por proposta do conselleiro de Cultura e Turismo, o seguinte acordo:
«Declarar festa de Galicia de interese turístico na provincia de Lugo o Arde Lucus, que se celebra no mes xuño, na fin de semana máis próxima ao solsticio de verán de cada ano, no concello de Lugo, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico».
En cumprimento do disposto no artigo 28 do devandito decreto, ordénase a publicación do acordo no
Diario Oficial de Galicia
e a notificación ás persoas e entidades organizadoras da festa e ao concello correspondente.
Santiago de Compostela, 3 de maio de 2011.
RESOLUCIÓN do 3 de maio de 2011 pola que se ordena a publicación do acordo do Consello da Xunta de Galicia do 28 de abril de 2011 polo que se declara festa de Galicia de interese turístico na provincia de Lugo a Feira dos Santos, que se celebra no concello de Monterroso.
Consellería de Cultura e Turismo — III. Outras disposicións — 19/05/2011

O Consello da Xunta de Galicia, na súa reunión do día 28 de abril de 2011, adoptou, por proposta do conselleiro de Cultura e Turismo, o seguinte acordo:
«Declarar festa de Galicia de interese turístico na provincia de Lugo a Feira dos Santos, que se celebra o día 1 de novembro de cada ano no concello de Monterroso, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico».
En cumprimento do disposto no artigo 28 do devandito decreto, ordénase a publicación do acordo no
Diario Oficial de Galicia
e a notificación ás persoas e entidades organizadoras da festa e ao concello correspondente.
Santiago de Compostela, 3 de maio de 2011.
RESOLUCIÓN do 3 de maio de 2011 pola que se ordena a publicación do acordo do Consello da Xunta de Galicia do 28 de abril de 2011 polo que se declara festa de Galicia de interese turístico na provincia da Coruña as Alfombras florais de Corpus Christi, que se celebra no concello de Ares.
Consellería de Cultura e Turismo — III. Outras disposicións — 19/05/2011

O Consello da Xunta de Galicia, na súa reunión do día 28 de abril de 2011, adoptou, por proposta do conselleiro de Cultura e Turismo, o seguinte acordo:
«Declarar festa de Galicia de interese turístico na provincia da Coruña as Alfombras florais de Corpus Christi, que se celebra no domingo seguinte ao oitavo domingo despois de Resurrección de cada ano no concello de Ares, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico».
En cumprimento do disposto no artigo 28 do devandito decreto, ordénase a publicación do acordo no
Diario Oficial de Galicia
e a notificación ás persoas e entidades organizadoras da festa e ao concello correspondente.
Santiago de Compostela, 3 de maio de 2011.
RESOLUCIÓN do 10 de maio de 2011, da Dirección Xeral da Academia Galega de Seguridade Pública (AGASP), pola que se aproban e se fan públicas as relacións provisionais de admitidos e excluídos ás probas para a obtención da habilitación do persoal de acceso a espectáculos públicos e actividades recreativas.
Academia Galega de Seguridade Pública — III. Outras disposicións — 19/05/2011

De conformidade co establecido no artigo 5 da Orde do 21 de abril de 2010 pola que se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas, publicada no DOG do 21 de abril de 2010, esta dirección xeral
Aprobar as listas provisionais de admitidos e excluídos ás probas para a obtención da habilitación do persoal de control de acceso a espectáculos públicos e actividades recreativas.
A listaxe de aspirantes admitidos poderá consultarse a través da páxina web oficial da Academia Galega de Seguridade Pública, http://agasp.xunta.es, e nelas farase constar, así mesmo, se está exento ou non da proba de coñecemento do idioma galego.
A listaxe de aspirantes excluídos, con indicación da causa determinante da súa exclusión, figura como anexo a esta resolución.
Os aspirantes excluídos disporán dun prazo de dez días hábiles, contados a partir do día seguinte ao da publicación desta resolución no
Diario Oficial de Galicia
, para emendar o defecto que motivou a exclusión.
Os aspirantes que dentro do prazo sinalado non emenden os defectos motivo de exclusión serán definitivamente excluídos.
Así mesmo, os aspirantes que non figuren na relación de admitidos nin na de excluídos disporán do mesmo prazo co obxecto de formular reclamación.
A Estrada, 10 de maio de 2011.
CORRECCIÓN de erros. Orde do 8 de abril de 2011 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro, para a dinamización dos centros comerciais abertos e prazas de abastos de Galicia, en desenvolvemento do Plan ÁGORA, agora Re-comercia 2010-2013, e se procede á súa convocatoria (IN219A-presentación electrónica).
Consellería de Economía e Industria — III. Outras disposicións — 19/05/2011

Advertidos erros na devandita orde, publicada no DOG n.º 86, do 4 de maio de 2011, cómpre facer as oportunas correccións:
Na páxina 7.624, onde di:
«Disposición transitoria
Única. As obrigas contidas nos artigos 15 m) e 17.1.h) das bases reguladoras, recollidas no anexo I desta convocatoria, serán exixibles cando entren en vigor do desenvolvemento regulamentario previsto no artigo 8 da Lei 13/2010, do 17 de decembro, de comercio interior de Galicia».
Debe dicir:
«Disposición transitoria
Única. As obrigas contidas nos artigos 15 m) e 17.1.h) das bases reguladoras, recollidas no anexo I desta convocatoria, serán exixibles cando entre en vigor o desenvolvemento regulamentario previsto no artigo 8 da Lei 13/2010, do 17 de decembro, de comercio interior de Galicia».
Na páxina 7.626, onde di:
«Así mesmo, consideraranse subvencionables os gastos imputables ás unidades xerenciais, que cumpran os requisitos establecidos no artigo 3.3, e derivados da formulación, execución e seguimento do proxecto obxecto da subvención».
Debe dicir:
«Así mesmo, consideraranse subvencionables os gastos imputables ás unidades xerenciais, que cumpran os requisitos establecidos no artigo 3.1.3, e derivados da formulación, execución e seguimento do proxecto obxecto da subvención».
Na páxina 7.647, anexo II, no recadro de lexislación aplicable que figura no pé do anexo, onde di: «(...) e se procede á súa convocatoria para o ano 2010 (IN219A-presentación electrónica)», debe dicir: «(...) e se procede á súa convocatoria para o ano 2011 (IN219A-presentación electrónica)».
Na páxina 7.648, onde di: «(segundo o artigo 5.2 das bases reguladoras)», debe dicir: «(segundo o artigo 4.2 das bases reguladoras)».
CORRECCIÓN de erros. Orde do 29 de abril de 2011 pola que se convocan prazas de residencia nos centros residenciais docentes da Coruña, Ourense e Vigo para cursar estudos de ensinanzas postobrigatorias non universitarias no próximo curso académico 2011-2012.
Consellería de Educación e Ordenación Universitaria — III. Outras disposicións — 19/05/2011

Advertido erro na devandita orde, publicada no DOG n.º 92, do xoves 12 de maio de 2011, consistente na omisión dos anexos II e III, cómpre proceder á súa publicación.
O prazo de presentación de solicitudes será dun mes contado desde o día seguinte ao da publicación desta corrección de erros no DOG.
RESOLUCIÓN do 5 de febreiro de 2011 pola que se publica o plan de estudos de graduado ou graduada en Ciencias da Cultura e Difusión Cultural.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 25/02/2011

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 17 de decembro de 2010 (publicado no BOE do 14 de xaneiro de 2011 por resolución do secretario de Estado de Universidades do 23 de decembro de 2010).
Esta reitoría, de conformidade co disposto no artigo 35º da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de graduado/a en Ciencias da Cultura e Difusión Cultural, que quedará estruturado segundo consta no anexo.
Santiago de Compostela, 5 de febreiro de 2011.
Juan José Casares Long
Reitor da Universidade de Santiago de Compostela
Ver referencia pdf "03900D020P059.PDF"
ORDE do 4 de febreiro de 2011 pola que se determina o importe máximo das axudas que se poderán outorgar no exercicio orzamentario de 2011 ao abeiro do Plan de Vivenda 2005-2008, regulado polo Real decreto 801/2005, do 1 de xullo, e polo Decreto 18/2006, do 26 de xaneiro.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 25/02/2011

O Decreto 18/2006, do 26 de xaneiro, constitúe o marco normativo polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 801/2005, do 1 de xullo, para o período 2005-2008.
O seu artigo 6º establece que as axudas se atenderán da forma que será establecida mediante ordes anuais da Consellería de Vivenda e Solo.
A disposición transitoria cuarta do Decreto 402/2009, do 22 de outubro, polo que se establecen as axudas públicas en materia de vivenda con cargo á Comunidade Autónoma de Galicia e se regula a xestión das previstas no Real decreto 2066/2008, do 12 de decembro, para o período 2009-2012, establece que as axudas derivadas de situacións creadas ao abeiro de plans anteriores seguirán a súa tramitación e que se rexerán de acordo coa súa normativa de orixe.
O Decreto 79/2009, do 19 de abril, polo que se estableceu a estrutura orgánica da Xunta de Galicia, suprimiu a Consellería de Vivenda e Solo. A Consellería de Medio Ambiente, Territorio e Infraestruturas asumiu as competencias en materia de vivenda e solo en virtude do Decreto 316/2009, de 4 de xuño, polo que se establece a súa estrutura orgánica.
Por todo o anterior, e en virtude das atribucións que me confire a Lei 1/1983, do 22 de febreiro, de normas reguladoras da Xunta e da súa Presidencia,
DISPOÑO:
Artigo único.-Para os efectos do disposto no artigo 6º do Decreto 18/2006, do 26 de xaneiro, e para dar cobertura aos expedientes que acaden no exercicio 2011 a fase de concesión, determínanse as aplicacións do estado de gastos dos orzamentos xerais da Comunidade Autónoma de Galicia para o ano 2011, onde figuran os créditos con cargo aos cales serán atendidas as axudas previstas no citado decreto:
1. Para a rehabilitación de edificios e vivendas por parte de familias e institucións sen ánimo de lucro corresponde a aplicación orzamentaria 07.90.451A.780.1 por un importe máximo de 500.000 .
2. Para a promoción de vivendas protexidas de nova construción destinadas a aluguer e de aloxamentos protexidos e urbanización de solo por parte de empresas privadas corresponde a aplicación orzamentaria 07.90.451B.770.0 por un importe máximo de 2.004.200 .
3. Para a adquisición de vivenda protexida, usada e promoción para uso propio por parte de familias e institucións sen ánimo de lucro corresponde a aplicación orzamentaria 07.90.451B.780.1 por un importe máximo de 588.000 .
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 4 de febreiro de 2011.
Agustín Hernández Fernández de Rojas
Conselleiro de Medio Ambiente, Territorio
e Infraestruturas
RESOLUCIÓN do 25 de febreiro de 2011 pola que se ordena a publicación do Acordo do 24 de febreiro de 2011, do Consello da Xunta de Galicia, polo que se aproba a modificación da relación de postos de traballo da Consellería de Cultura e Turismo.
CONSELLERÍA DE FACENDA — III. OUTRAS DISPOSICIÓNS — 25/02/2011

A aprobación da modificación da relación de postos de traballo da Consellería de Cultura e Turismo xustifícase polas necesidades organizativas e funcionais da consellería.
En consecuencia, por proposta da Consellería de Cultura e Turismo, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 24 de febreiro de 2011, adoptou o seguinte
ACORDO:
Primeiro.-Apróbase a modificación da relación de postos de traballo da Consellería de Cultura e Turismo, para os postos que se sinalan no anexo.
Segundo.-Ordénase a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 24 de febreiro de 2011, relativo á aprobación da modificación da relación de postos de traballo da Consellería de Cultura e Turismo, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 25 de febreiro de 2011.
Marta Fernández Currás
Conselleira de Facenda
Ver referencia pdf "03900D012P036.PDF"
Código-Descrición das formacións específicas
960 Facultativo/a sección arquivos (RI)
961 Axudante sección arquivo (RI)
Código-Descrición doutras administracións
AXG Adscrición exclusiva a funcionarios da Xunta de Galicia
RESOLUCIÓN do 25 de febreiro de 2011 pola que se ordena a publicación do Acordo do 24 de febreiro de 2011, do Consello da Xunta de Galicia, polo que se aproba a modificación da relación de postos de traballo da Consellería de Educación e Ordenación Universitaria.
CONSELLERÍA DE FACENDA — III. OUTRAS DISPOSICIÓNS — 25/02/2011

A aprobación da modificación da relación de postos de traballo da Consellería de Educación e Ordenación Universitaria xustifícase polas necesidades organizativas e funcionais da consellería.
En consecuencia, por proposta da Consellería de Educación e Ordenación Universitaria, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 24 de febreiro de 2011, adoptou o seguinte
ACORDO:
Primeiro.-Apróbase a modificación da relación de postos de traballo da Consellería de Educación e Ordenación Universitaria para os postos que se sinalan no anexo.
Segundo.-Ordénase a súa publicación no Diario Oficial de Galicia para os efectos da súa entrada en vigor o día 1 de marzo de 2011.
Visto o acordo adoptado polo Consello da Xunta de Galicia na súa reunión do 24 de febreiro de 2011, relativo á aprobación da modificación da relación de postos de traballo da Consellería de Educación e Ordenación Universitaria, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 25 de febreiro de 2011.
Marta Fernández Currás
Conselleira de Facenda
Ver referencia pdf "03900D012P036.PDF"
RESOLUCIÓN do 25 de febreiro de 2011 pola que se ordena a publicación do Acordo do 24 de febreiro de 2011, do Consello da Xunta de Galicia, polo que se aproba a modificación da relación de postos de traballo da Consellería de Traballo e Benestar.
CONSELLERÍA DE FACENDA — III. OUTRAS DISPOSICIÓNS — 25/02/2011

A aprobación da modificación da relación de postos de traballo da Consellería de Traballo e Benestar xustifícase polas necesidades organizativas e funcionais da consellería.
En consecuencia, por proposta da Consellería de Traballo e Benestar, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 24 de febreiro de 2011, adoptou o seguinte
ACORDO:
Primeiro.-Apróbase a modificación da relación de postos de traballo da Consellería de Traballo e Benestar para os postos que se sinalan no anexo.
Segundo.-Ordénase a súa publicación no Diario Oficial de Galicia para os efectos da súa entrada en vigor o día 1 de marzo de 2011.
Visto o acordo adoptado polo Consello da Xunta de Galicia na súa reunión do 24 de febreiro de 2011, relativo á aprobación da modificación da relación de postos de traballo da Consellería de Traballo e Benestar, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 25 de febreiro de 2011.
Marta Fernández Currás
Conselleira de Facenda
Ver referencia pdf "03900D010P016.PDF"
Ver referencia pdf "03900D011P017.PDF"
Código-Descrición das formacións específicas
640 Para persoal doutra Administración, curso de perfeccionamento de galego (RI).
641 Para persoal doutra Administración, curso de iniciación de galego (RI).
Código-Descrición doutras administracións
A11 Adscrición indistinta a funcionarios da Xunta de Galicia, Estado e CC.AA.
A15 Adscrición indistinta a funcionarios da Xunta de Galicia, Estado e CC.AA. e persoal estatutario do Servizo Galego de Saúde e persoal laboral da Xunta de Galicia.
AXG Adscrición exclusiva a funcionarios da Xunta de Galicia.
Código-Descrición dos complementos salariais
B10 Complemento salarial de singularidade por perigosidade.
B12 Complemento salarial de singularidade de responsabilidade.
B14 Complemento salarial de singularidade de especial dedicación.
B16 Complemento salarial de nocturnidade.
B18 Complemento salarial de singularidade por penosidade.
B20 Complemento salarial de dirección.
DECRETO 29/2011, do 10 de febreiro, polo que se desafecta do dominio público un inmoble, antiga caseta de legoeiros, situado no lugar do Barqueiro, concello de Mañón (A Coruña).
CONSELLERÍA DE FACENDA — III. OUTRAS DISPOSICIÓNS — 25/02/2011

A Comunidade Autónoma de Galicia é titular das antigas casetas de legoeiros en virtude do Real decreto 2708/1983, do 21 de setembro, sobre transferencia de funcións e servizos da Administración do Estado á Comunidade Autónoma de Galicia en materia de estradas, que concretamente no seu anexo, parágrafo F), c), establece que se traspasan á Comunidade Autónoma de Galicia os bens inmobles afectos ás estradas transferidas, descritos na relación 2º.3, especificando parcelas, viveiros, almacéns, casas de legoeiros anexas ás estradas transferidas.
O artigo 10º.1 da Lei 3/1985, do 12 de abril, do patrimonio da Comunidade Autónoma de Galicia, sinala que cando os bens e dereitos non fosen necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, se é o caso, do dereito de reversión nos termos da lexislación de expropiación forzosa respecto daqueles bens adquiridos por este título.
O punto segundo do antedito artigo establece que a desafectación dos bens de dominio público da Comunidade Autónoma de Galicia deberá facerse mediante acordo do Consello da Xunta de Galicia, logo de instrución do expediente pola Consellería de Facenda, por instancia da consellería interesada, e sempre que se acredite a desaparición das causas xustificativas da afectación.
Na súa virtude, por proposta da conselleira de Facenda, e logo da deliberación do Consello da Xunta de Galicia, na súa reunión do día dez de febreiro de dous mil once,
DISPOÑO:
Artigo 1º
Desaféctase do dominio público o ben descrito a seguir:
Soar dunha superficie total de 304 m2, sobre o que se asenta unha edificación principal de planta baixa de 110 m2 e faiado alto de 58 m2, xunto cun alpendre contiguo polo norte de 27 m2, segundo as actuais medicións do Catastro, situado no punto quilométrico 64,420 da estrada AC-862, Ribadeo-Ferrol, (antigamente estrada AC-642, punto quilométrico 58,200), lugar do Barqueiro, municipio de Mañón (A Coruña). Estrema: norte, Purificación Rodríguez Fernández; sur, Francisco Vidal Rego, leste, Purificación Rodríguez Fernández e Francisco Vidal Rego e oeste, estrada da súa situación, AC-862.
Inscrito no Rexistro da Propiedade de Ortigueira, no tomo 509, libro 46, folio 118, predio nº 7.408.
Correspóndese o inmoble coas referencias catastrais 4134210PJ0443S0001AK e 4134209PJ0443S0001YK de urbana.
Artigo 2º
O inmoble anteriormente descrito adquire natureza patrimonial.
Disposición derradeira
A Consellería de Facenda, a través da Secretaría Xeral Técnica e do Patrimonio, levará a cabo todos os trámites necesarios para a efectividade deste decreto.
Santiago de Compostela, dez de febreiro de dous mil once.
Alberto Núñez Feijóo
Presidente
Marta Fernández Currás
Conselleira de Facenda
RESOLUCIÓN do 15 de febreiro de 2011, da Dirección Xeral de Xustiza, pola que se establecen os permisos retribuídos dos que poden gozar os electores para órganos de representación de persoal da Administración de xustiza, que exerzan o dereito de voto o vindeiro día 10 de marzo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 25/02/2011

De conformidade co establecido no artigo 503º da Lei orgánica 6/1985, do 1 de xullo, do poder xudicial; modificada pola Lei orgánica 19/2003, do 23 de decembro, como tamén no artigo 27º da Lei 9/1987, do 12 de xuño, de órganos de representación do persoal ao servizo das administracións públicas, en vigor, segundo a disposición transitoria quinta do Estatuto básico do empregado público, Lei 7/2007, do 12 de abril, de aplicación á Administración de xustiza por remisión do artigo 474º da Lei do poder xudicial, así como as directrices nesta materia da Orde do 18 de novembro de 2010 da Consellería de Facenda (DOG nº 227, do 25 de novembro), dítanse as seguintes instrucións:
Primeiro.-Para a elección de órganos de representación do persoal funcionario no ámbito da Administración de xustiza, os funcionarios exercerán o seu dereito ao voto o vindeiro día 10 de marzo nas mesas electorais correspondentes o seu ámbito funcional e territorial, e disporán dun permiso retribuído polo tempo indispensable para exercitar tal dereito na forma que se establece a seguir, agás os que exerzan o dereito ao voto por correo.
Aos funcionarios que gocen deste permiso poderalles ser exixida unha xustificación da efectividade do acto da votación, que para o efecto solicitarán da súa mesa electoral.
Segundo.-Os que deban exercer o dereito ao voto nunha mesa electoral situada no mesmo local ou edificio onde presten habitualmente os seus servizos ou estean destinados, poderán dispoñer dun permiso de dúas horas continuadas durante a xornada laboral para o acto da votación.
Terceiro.-Os que deban exercer o dereito ao voto nunha mesa electoral situada na mesma localidade, pero distinto local ou edificio onde presten habitualmente os seus servizos ou estean destinados, poderán dispoñer dun permiso de tres horas continuadas durante a xornada laboral para o acto da votación.
Cuarto.-Os que deban exercer o dereito ao voto nunha mesa electoral situada en localidade distinta da que presten habitualmente os seus servizos ou estean destinados, poderán dispoñer dun permiso de catro horas continuadas durante a xornada laboral para o acto da votación, ou por aquel tempo maior e indispensable nos casos nos que as circunstancias así o impuxesen.
Quinto.-Os compoñentes das mesas e os interventores e apoderados das candidaturas, gozarán dun permiso retribuído de xornada completa no día da votación e dunha redución de cinco horas na xornada de traballo do día inmediatamente posterior.
Santiago de Compostela, 15 de febreiro de 2011.
Juan José Martín Álvarez
Director xeral de Xustiza
RESOLUCIÓN do 5 de febreiro de 2011 pola que se publica o plan de estudos de graduado ou graduada en Óptica e Optometría.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 25/02/2011

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 17 de decembro de 2010 (publicado no BOE do 14 de xaneiro de 2011 por resolución do secretario de Estado de Universidades do 23 de decembro de 2010).
Esta reitoría, de conformidade co disposto no artigo 35º da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de graduado/a en Óptica e Optometría, que quedará estruturado segundo consta no anexo.
Santiago de Compostela, 5 de febreiro de 2011.
Juan José Casares Long
Reitor da Universidade de Santiago de Compostela
Ver referencia pdf "03900D019P058.PDF"
Ver referencia pdf "03900D020P059.PDF"
DECRETO 25/2011, do 28 de xaneiro, polo que se desafecta do dominio público unha franxa de terreo dun inmoble situado no concello de Padrón procedente da extinta cámara agraria local con motivo da expropiación polas obras do modificado número 1 do proxecto do eixo atlántico de alta velocidade.
CONSELLERÍA DE FACENDA — III. OUTRAS DISPOSICIÓNS — 25/02/2011

A Comunidade Autónoma de Galicia é titular, en virtude do establecido na disposición adicional 7ª.1 da Lei 11/1995, do 28 de decembro (DOG nº 249, do 30 de decembro), en relación coa disposición adicional 2ª da Lei 23/1986, dO 24 de decembro (BOE nº 312, do 30 de decembro), segundo a redacción dada no artigo 1º da Lei 23/1991, do 15 de outubro (BOE nº 249, do 17 de outubro) dun inmoble situado no concello de Padrón de naturaleza demanial.
O inmoble está afectado por un expediente expropiatorio iniciado polo Ministerio de Fomento con motivo das obras do proxecto construtivo eixe atlántico de alta velocidade. Tramo Rialiño-Padrón. Plataforma.
O artigo 10º.1 da Lei 3/1985, do 12 de abril, do patrimonio da Comunidade Autónoma de Galicia, sinala que, cando os bens e dereitos non fosen necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, se é o caso, do dereito de reversión nos termos da lexislación da expropiación forzosa respecto daqueles bens adquiridos por este título.
O punto segundo do antedito artigo establece que a desafectación dos bens de dominio público da Comunidade Autónoma de Galicia deberá facerse mediante acordo do Consello da Xunta de Galicia, logo de instrución do expediente pola Consellería de Facenda, por instancia da consellería interesada e sempre que se acredite a desaparición das causas xustificativas da afectación.
A Consellería do Medio Rural manifestou a innecesariedade deste ben para o cumprimento dos fins determinantes da súa afectación.
Na súa virtude, por proposta da conselleira de Facenda, e logo de deliberación do Consello da Xunta de Galicia, na súa reunión do día vinte e oito de xaneiro de dous mil once,
DISPOÑO:
Artigo 1º
Desaféctase do dominio público o ben descrito a continuación:
Franxa de terreo de 426 m2 que forma parte da parcela nº 422, situada en Santa Mª de Cruces (Padrón) cunha superficie de 665 m2 que segundo o Rexistro da Propiedade linda: norte, José Rabuñal Cruces, cauce de rega en medio; sur, Ernesto Mariño Ríos; leste, camiño; oeste, Rosa Ríos Boquete.
Inscrita no Rexistro da Propiedade de Padrón no tomo 487, libro 110, folio 84, predio 9.640. Referencia catastral: 15066B503004220000FZ.
Artigo 2º
O inmoble anteriormente descrito adquire natureza patrimonial.
Disposición derradeira
A Consellería de Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, vinte e oito de xaneiro de dous mil once.
Alberto Núñez Feijóo
Presidente
Marta Fernández Currás
Conselleira de Facenda
DECRETO 24/2011, do 20 de xaneiro, polo que se acepta a cesión, a título gratuíto, feita polo Concello de Lugo, dunha parcela de terreo.
CONSELLERÍA DE FACENDA — III. OUTRAS DISPOSICIÓNS — 25/02/2011

Con data do 14 de outubro de 1977, o Concello de Lugo cedeu a título gratuíto á Administración do Estado, mediante escritura pública, unha parcela de terreo para a construción dun centro de formación profesional ocupacional.
Unha vez comprobado que a Administración do Estado nunca aceptou a cesión, e de conformidade coa Lei 12/1983, do 14 de outubro, do proceso autonómico, e co Real decreto 146/1993, do 29 de xaneiro, de traspaso de funcións e servizos da xestión da formación profesional ocupacional á Comunidade Autónoma de Galicia, a Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16º, 17º e 23º da Lei 3/1985, do 12 de abril, do patrimonio da Comunidade Autónoma de Galicia, e 33º, 34º e 38º do Decreto 50/1989, do 9 de marzo, polo que se aproba o Regulamento para a execución da dita lei.
Na súa virtude, por proposta da conselleira de Facenda, e logo da deliberación do Consello da Xunta de Galicia na súa reunión do día vinte de xaneiro de dous mil once,
DISPOÑO:
Artigo 1º
Acéptase nos termos establecidos polo Concello de Lugo a cesión, a título gratuíto, do inmoble seguinte:
Urbano. Predio destinado a soar, denominado Carballeira das Mercedes, na rúa Montirón, s/n, desta cidade. Ten a superficie de sete mil setecentos cincuenta e oito metros cadrados. Estrema: norte, con Virtudes Carreira e rúa de Montirón; sur, camiño coñecido por de Lamas, Ángel Miragaya e Concello de Lugo; leste, camiño de Lamas; oeste, parcela do concello e deputación, onde está a Escola Técnica de Artes Aplicadas.
Inscrito no Rexistro da Propiedade nº 1 de Lugo, no tomo 836, libro 418, folio 136, predio nº 33.498. Inscrición 1ª.
Referencia catastral: 8918402PH1681N0001RU.
Artigo 2º
A Consellería de Facenda, a través da Secretaría Xeral e do Patrimonio, procederá á formalización da aceptación da cesión no correspondente documento público.
Disposición derradeira
A Consellería de Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, vinte de xaneiro de dous mil once.
Alberto Núñez Feijóo
Presidente
Marta Fernández Currás
Conselleira de Facenda
DECRETO 27/2011, do 28 de xaneiro, polo que se acepta a cesión, a título gratuíto, do edificio e terreos anexos sitos na rúa Montesacro, 45, feita polo Concello de Cambados á Comunidade Autónoma de Galicia, para a construción dun centro de día.
CONSELLERÍA DE FACENDA — III. OUTRAS DISPOSICIÓNS — 25/02/2011

O Pleno do Concello de Cambados, en sesión plenaria do día 30 de outubro de 2010, acordou ceder, a título gratuíto, a favor da Comunidade Autónoma de Galicia, o edificio e os terreos anexos sitos na rúa Montesacro, 45, para a construción dun centro de día dependente da Consellería de Traballo e Benestar, que ten conferida a competencia en materia de asistencia social.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16º, 17º e 23º da Lei 3/1985, do 12 de abril, do patrimonio da Comunidade Autónoma de Galicia e 33º, 34º e 38º do Decreto 50/1989, do 9 de marzo, polo que se aproba o Regulamento para a execución da dita lei.
Na súa virtude, por proposta da conselleira de Facenda, e logo de deliberación do Consello da Xunta de Galicia, na súa reunión do día vinte e oito de xaneiro de dous mil once,
DISPOÑO:
Artigo 1º
Acéptase nos termos establecidos polo Concello de Cambados a cesión, a título gratuíto, segundo rexistro, do inmoble seguinte:
Urbano. Edificio destinado a matadoiro municipal e terreo anexo a este, situado no municipio de Cambados, barrio de Santo Tomé, no chamado Prado de Canibelas, rúa Montesacro, nº 45, de superficie mil catrocentos cincuenta e oito metros cadrados, dos cales corresponden á superficie construída seiscentos un metros cadrados. Estrema: norte, Evaristo Daporta Pérez; sur, Rosa Domínguez Piñeiro e Ramón Piñeiro; leste, Miguel Fernández Chaves, Marina Ambrós e Rosa Domínguez; e oeste, rúa Montesacro.
O inmoble está inscrito no Rexistro da Propiedade de Cambados no tomo 1.403, libro 173, folio 96, predio nº 16.857. Ten o número de referencia catastral: 5362908NH1056S0001WL.
Artigo 2º
O destino do inmoble será a construción dun centro de día.
Artigo 3º
A Consellería de Facenda, a través da Secretaría Xeral e do Patrimonio, procederá á formalización da cesión no correspondente documento público.
Disposición derradeira
A Consellería de Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, vinte e oito de xaneiro de dous mil once.
Alberto Núñez Feijóo
Presidente
Marta Fernández Currás
Conselleira de Facenda
RESOLUCIÓN do 7 de febreiro de 2011, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 30 de decembro de 2008, pola que se establecen as bases reguladoras do Programa de incentivos á contratación indefinida das mulleres como medida para lograr un mercado de traballo igualitario, cofinanciado polo Fondo Social Europeo, e se procede á súa convocatoria para o ano 2009 (Diario Oficial de Galicia número 10, do 15 de xaneiro).
CONSELLERÍA DE TRABALLO E BENESTAR — III. OUTRAS DISPOSICIÓNS — 28/02/2011

En cumprimento do disposto no artigo 15º.1 da Lei 9/2007, do 13 de xuño, de subvencións de Galicia,
RESOLVO:
Ordenar a publicación, no Diario Oficial de Galicia, das subvencións concedidas con cargo ás aplicacións orzamentarias 48.04.322C.470.2, 48.04.322C. 470.3, 48.04.322C.470.4, 48.04.322C.470.6, 48.04. 322C.470.8, 48.04.322C.472.1 e 48.04.322C.472.4 ao abeiro da Orde do 30 de decembro de 2008 pola que se establecen as bases reguladoras do Programa de incentivos á contratación indefinida das mulleres como medida para lograr un mercado de traballo igualitario, cofinanciado polo Fondo Social Europeo, e se procede á súa convocatoria para o ano 2009.
Este programa está cofinanciado polo Fondo Social Europeo, nunha porcentaxe do 80%, a través do Programa operativo do FSE de Galicia 2007-2013, número CCI 2007 ES 051 PO 004, aprobado pola Decisión da Comisión Europea do 18 de decembro de 2007.
Convocatoria: Orde do 30 de decembro de 2008 pola que se establecen as bases reguladoras do programa de incentivos á contratación indefinida das mulleres como medida para lograr un mercado de traballo igualitario, cofinanciado polo Fondo Social Europeo, e se procede á súa convocatoria para o ano 2009 (Diario Oficial de Galicia nº 10, do 15 de xaneiro).
Santiago de Compostela, 7 de febreiro de 2011.
Andrés Hermida Trastoy
Director xeral de Promoción do Emprego
Ver referencia pdf "04000D008P044.PDF"
RESOLUCIÓN do 7 de febreiro de 2011, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 11 de marzo de 2009, pola que se establecen as bases reguladoras dos programas para o fomento da estabilidade no emprego, cofinanciados polo Fondo Social Europeo, e se procede á súa convocatoria para o ano 2009 (Diario Oficial de Galicia número 53, do 17 de marzo).
CONSELLERÍA DE TRABALLO E BENESTAR — III. OUTRAS DISPOSICIÓNS — 28/02/2011

En cumprimento do disposto no artigo 15º.1 da Lei 9/2007, do 13 de xuño, de subvencións de Galicia,
RESOLVO:
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 48.04.322C.470.2, 48.04.322C. 470.3, 48.04.322C.470.4, 48.04.322C.470.6, 48.04. 322C.470.8, 48.04.322C.472.1, 48.04.322C.472.3, 48.04.322C.472.4 e 48.04.322C.481.1, ao abeiro da Orde do 11 de marzo de 2009 pola que se establecen as bases reguladoras dos programas para o fomento da estabilidade no emprego, cofinanciados polo Fondo Social Europeo, e se procede á súa convocatoria para o ano 2009.
Este programa está cofinanciado polo Fondo Social Europeo, nunha porcentaxe do 80%, a través do Programa operativo do FSE de Galicia 2007-2013, número CCI 2007 ES 051 PO 004, aprobado pola decisión da Comisión Europea do 18 de decembro de 2007.
Convocatoria: Orde do 11 de marzo de 2009 pola que se establecen as bases reguladoras dos programas para o fomento da estabilidade no emprego, cofinanciados polo Fondo Social Europeo, e se procede á súa convocatoria para o ano 2009 (Diario Oficial de Galicia nº 53, do 17 de marzo).
Santiago de Compostela, 7 de febreiro de 2011.
Andrés Hermida Trastoy
Director xeral de Promoción do Emprego
Ver referencia pdf "04000D008P044.PDF"